|  |  |  |
| --- | --- | --- |
|  | **Køng Museums Støtteforening** |  |
| Køng Museum, Bygaden 27, Køng, 4750 Lundby koengmuseum@gmail.comwww.koengmuseum.dk |

**Pressemeddelelse 14. maj 2018**

**Familiemarked på Køng Museum søndag den 27. maj kl. 10-16**

**Veteranbiler og stumpemarked**I museumshaven udstiller veteranbilklubber fra store dele af Sjælland deres smukke biler. Sidste år kom omkring 175 veteranbiler og -motorcykler, så der var meget at se på for de mange interesserede gæster**.**

**Gratis adgang til udstillingen Tekstile Billeder og andet kunsthåndværk**På Køng Museum er der gratis adgang til en spændende udstilling Tekstile Billeder, hvor kendte kunsthåndværkere udstiller en variation af broderede værker. I museets café vil nogle af vores egne folk sidde og brodere på forskellige værker. I et stort kunsthåndværkertelt præsenterer en lang række udstillere deres varer – nogle i arbejdende stande - og i Spindeskolens Have har Sjællandske Husflidsforeninger et stort marked med salgsboder indeholdende et varieret udvalg af deres arbejder.

**Rundvisning og besøg på Øbjerggaard Gods og Køng Kirke**

I slutningen af 1700-tallet lå netop i Køng en af Danmarks fineste tekstilfabrikker. Fabrikken var en af sin tids største og storleverandør til det danske kongehus.

I år er der mulighed for at se alle de tilbageværende bygninger, som hidrører fra Køng Fabriks tid. Der vil være rundvisning kl. 14 startende i Køng Museums hovedbygning, og der vil være mulighed for at komme rundt til Spindeskolen og til Hospitalet.
Som en nyhed har Øbjerggaard Gods givet tilladelse til at gæster kan besigtige Køng Fabriks første driftsbygninger, som ligger i tilknytning til godsets hovedbygning. Det vil kunne ske mellem kl. 12 og kl. 16, hvor der også vil være adgang til godsets park.
Køng Kirke har åbent hus fra kl. 13-16, hvor der er mulighed for at komme op i tårnet og nyde den pragtfulde udsigt.

**Også noget for børnene**Også børnene er der tænkt på, idet den populære legeplads med gamle lege vil være åbent fra kl. 10. Derudover vil museets hørværksted være bemandet, så børnene kan prøve at forarbejde de stive hørstrå til en blød anvendelig fibermasse, der kan spindes til en fin tråd. I Spindeskolen lærte de små piger i slutningen af 1700 tallet teknikken at spinde de fineste tråde med deres små hænder. Spindeteknikken vil blive demonstreret i hørteltet.

**Uden mad og drikke …..**Hele dagen er der mulighed for at købe mad og drikke, så tag hele familien med og nyd en dejlig dag i afslappende omgivelser i og omkring det anlæg, der engang var et af Danmarks første og største hørindustrianlæg.
Pressekontakt: Hanne Tommerup tlf. 40712113